b'\n_START_ARTICLE_\nPranc\xc5\xabzijos ekonomika\n_START_SECTION_\nPramon\xc4\x97\n_START_PARAGRAPH_\nApdirbimo pramon\xc4\x97s produkcijos gamyba ir eksportas (antra vieta Europoje, ketvirta pasaulyje), pardavimas (tre\xc4\x8dia Europoje, penkta pasaulyje), krovinini\xc5\xb3 automobili\xc5\xb3 (pirmauja Europoje), automobili\xc5\xb3 padang\xc5\xb3 (antra vieta Europoje). Svarbiausia Pranc\xc5\xabzijos pramon\xc4\x97s \xc5\xa1aka \xe2\x80\x93 ma\xc5\xa1in\xc5\xb3 pramon\xc4\x97. Pranc\xc5\xabzijoje \xc4\xafkurta automobili\xc5\xb3 gamybos bendrov\xc4\x97 \xe2\x80\x9eRenault\xe2\x80\x9c, taip pat garsi automobili\xc5\xb3 gamybos bendrov\xc4\x97 \xe2\x80\x9ePeugeot \xe2\x80\x93 Citroen\xe2\x80\x9c, bei padang\xc5\xb3 gamybos firma \xe2\x80\x9eMichelin\xe2\x80\x9c. L\xc4\x97ktuv\xc5\xb3, raket\xc5\xb3 ir astronautikos priemoni\xc5\xb3 gamyba (I Europoje, III pasaulyje), eksportas (II Europoje, III pasaulyje). Telekomunikacijos priemoni\xc5\xb3 ir kompiuteri\xc5\xb3 gamyba (II Europoje, IV pasaulyje). Dideli pranc\xc5\xabz\xc5\xb3 laim\xc4\x97jimai modernizuojant palydovin\xc4\xaf ry\xc5\xa1\xc4\xaf. Organin\xc4\x97s ir neorganin\xc4\x97s chemijos pramon\xc4\x97s produkcijos gamyba ir eksportas (II Europoje, IV pasaulyje). Pranc\xc5\xabzijoje yra stipri chemijos pramon\xc4\x97, nes b\xc5\xabtent \xc4\x8dia buvo prad\xc4\x97ta gaminti polietileno pl\xc4\x97vel\xc4\x97, antibiotikai, sintetinis pluo\xc5\xa1tas. Medikament\xc5\xb3 gamyba (IV Europoje, V pasaulyje). Kosmetikos ir parfumerijos gamyba ir eksportas (I pasaulyje). \xc5\xa0alyje pagaminama tre\xc4\x8ddalis pasaulio parfumerijos gamini\xc5\xb3._NEWLINE_Pagal eksport\xc4\x85 ir import\xc4\x85 Pranc\xc5\xabzija yra ketvirta pasaulyje, po JAV, Vokietijos ir Japonijos. Galima suskai\xc4\x8diuoti apie 25000 Pranc\xc5\xabzijos eksporto \xc4\xafmoni\xc5\xb3. Pagrindin\xc4\x97s yra \xc5\xa1ios: 1) Renault, 2) Peugeot, 3) Citroen, 4) Airbus industrie, 5) IBM France, 6) Rohone-Poulenc, 7) Snecma, 8) Atochem, 9) EDF, 10) Michelin._NEWLINE_\xc5\xa0alyje vertinami lengvosios pramon\xc4\x97s, ypa\xc4\x8d tekstil\xc4\x97s gaminiai. Pary\xc5\xbeius vadinamas \xe2\x80\x9eMad\xc5\xb3 miestu\xe2\x80\x9c. Upi\xc5\xb3 tinklas tankus, up\xc4\x97s vandeningos, tinkamos laivybai. Svarbiausios up\xc4\x97s yra Luara, Rona, Sena ir Garona. D\xc4\x97l upi\xc5\xb3 \xc5\xa1alyje veikia daug vandens j\xc4\x97gaini\xc5\xb3. Pranc\xc5\xabzai pirmieji prad\xc4\x97jo naudoti j\xc5\xabr\xc5\xb3 potvyni\xc5\xb3 ir atosl\xc5\xabgi\xc5\xb3 energij\xc4\x85. Pati galingiausia pasaulyje potvyni\xc5\xb3 elektrin\xc4\x97.\n_START_SECTION_\nTurizmas\n_START_PARAGRAPH_\nTurizmas yra taip pat labai svarbi pramon\xc4\x97s \xc5\xa1aka. \xc5\xa0al\xc4\xaf 2007 m. aplank\xc4\x97 81,9 milijon\xc5\xb3 u\xc5\xbesienio turist\xc5\xb3 Pranc\xc5\xabzija, yra labiausiai turist\xc5\xb3 lankoma pasaulio \xc5\xa1alis, po jos eina Ispanija (58,5 milijon\xc5\xb3 2006 m.) ir Jungtin\xc4\x97s Amerikos Valstijos (51,1 milijon\xc5\xb3 2006 m.). Turistus \xc5\xa1alis traukia savo miestais (ypa\xc4\x8d turist\xc5\xb3 lankomas yra Pary\xc5\xbeius), papl\xc5\xabdimiais, paj\xc5\xabrio kurortais, slidin\xc4\x97jimo kurortais ir kaimo regionais, kuriuose \xc5\xbemon\xc4\x97s gro\xc5\xbeisi j\xc5\xb3 gro\xc5\xbeiu ir ramybe. \xc4\xae Auk\xc5\xa1tutini\xc5\xb3 Pir\xc4\x97n\xc5\xb3 departamento miest\xc4\x85 Lurd\xc4\x85 taip pat atvyksta religiniai piligrimai, kuri\xc5\xb3 \xc4\x8dia per metus apsilanko apie kelis milijonus. Labiausiai turist\xc5\xb3 lankomos vietos (pagal 2003 reiting\xc4\x85 lankytoj\xc5\xb3 per metus) yra: Eifelio bok\xc5\xa1tas (6,2 mln), Luvras (5,7 mln), Versalio r\xc5\xabmai (2,8 mln), Ors\xc4\x97 muziejus (2,1 mln), Pary\xc5\xbeiaus Triumfo arka (1,2 mln), \xc5\xbdor\xc5\xbeo Pompidu centras (1,2 mln), Sen Mi\xc5\xa1elio kalnas (1 mln), \xc5\xa0amboro pilis (711,000).\n_START_SECTION_\n\xc5\xbdem\xc4\x97s \xc5\xabkis\n_START_PARAGRAPH_\nProdukcijos ir maisto produkt\xc5\xb3 eksport\xc4\x85 (II vieta pasaulyje). Gr\xc5\xabdai (I Europoje, V pasaulyje): kvie\xc4\x8diai (I Europoje, V pasaulyje), mie\xc5\xbeiai (I Europoje, IV pasaulyje). Be to, Pranc\xc5\xabzijoje daugiausia i\xc5\xa1auginama cukrini\xc5\xb3 runkeli\xc5\xb3. Pranc\xc5\xabzijos pietry\xc4\x8diuose, kur vyrauja subtropik\xc5\xb3 klimatas, auginami persikai, abrikosai, alyvuog\xc4\x97s ir kiti \xc5\xa1ilumam\xc4\x97giai vaisiai._NEWLINE_Svarbi \xc5\xbeem\xc4\x97s \xc5\xabkio \xc5\xa1aka \xe2\x80\x93 gyvulininkyst\xc4\x97. Maisto gamintojai did\xc5\xbeiuojasi savo darbu ir pagamina puiki\xc5\xb3 m\xc4\x97sos gamini\xc5\xb3. M\xc4\x97sos gamyba (II Europoje, VI pasaulyje). Taip pat jie did\xc5\xbeiuojasi pagamintais konditerijos gaminiais, \xc4\xafvairia r\xc5\xab\xc5\xa1i\xc5\xb3 duona tarp j\xc5\xb3 ir garsiaisiais bagetais.\n_START_SECTION_\nPienas\n_START_PARAGRAPH_\nPranc\xc5\xabzija kartais juokais vadinama \xe2\x80\x9ePieno ferma\xe2\x80\x9c. Pieno primel\xc5\xbeta (I vieta Europoje, IV pasaulyje): s\xc5\xabris (toks kaip kamamberas \xc5\xbeinomas visame pasaulyje), kurio \xc5\xa1alyje i\xc5\xa1nokinama per 300 r\xc5\xab\xc5\xa1i\xc5\xb3, ir var\xc5\xa1k\xc4\x97 (II pasaulyje), kiekvienai met\xc5\xb3 dienai tenka vis kitokia s\xc5\xabrio r\xc5\xab\xc5\xa1is; sviestas (II Europoje, IV pasaulyje), eksportas (sviestas II Europoje, III pasaulyje; pieno milteliai II Europoje ir pasaulyje).\n_START_SECTION_\nVynas\n_START_PARAGRAPH_\nPranc\xc5\xabzija kartu su Italija pagamina daugiausia vynuogi\xc5\xb3 vyno pasaulyje, 1977 m. \xe2\x80\x93 7\xc2\xa0400\xc2\xa0000\xc2\xa0000 buteli\xc5\xb3. Daug \xc5\xbeymi\xc5\xb3 pranc\xc5\xabzi\xc5\xa1k\xc5\xb3 vyn\xc5\xb3 pavadinti pagal \xc5\xa1alies vietoves: \xc5\xa0ampan\xc4\x99 ir Bordo. Didel\xc4\x99 dal\xc4\xaf vyno gamina \xc5\xabkinink\xc5\xb3 kooperatyvai, be to nedidelis kiekis vyno padaromas ma\xc5\xbeuose \xc5\xabkiuose i\xc5\xa1likusiuose prie sen\xc5\xb3 dvar\xc5\xb3. Vynuog\xc4\x97s skinamos ankstyv\xc4\x85 ruden\xc4\xaf, tada i\xc5\xa1 j\xc5\xb3 spaud\xc5\xbeiamos sultys ir paliekamos fermentuotis dideliuose kubiluose, kad pasigamint\xc5\xb3 alkoholis ir vynas \xc4\xafgaut\xc5\xb3 puik\xc5\xb3 skon\xc4\xaf. Baig\xc4\x99s r\xc5\xabgti vynas i\xc5\xa1pilstomas \xc4\xaf butelius. Pranc\xc5\xabzijoje daroma beveik penktadalis viso vyno pasaulyje. Antra vieta pasaulyje po Italijos pagal vynuogi\xc5\xb3 derli\xc5\xb3. Pagal vyno suvartojim\xc4\x85 pirmiausia pasaulyje.\n_START_SECTION_\nNaudingosios i\xc5\xa1kasenos\n_START_PARAGRAPH_\nPagal sidabro gavyb\xc4\x85 u\xc5\xbeima pirm\xc4\x85 viet\xc4\x85 pasaulyje. Kitos naudingosios i\xc5\xa1kasenos (vieta Europoje pagal gavyb\xc4\x85): uranas (1), \xc5\xbe\xc4\x97rutis (1), fluoritas (1), gele\xc5\xbeies r\xc5\xabda (2), arsenas (2), gipsas (2), talkas (2), auksas (3). \xc5\xa0alyje n\xc4\x97ra dideli\xc5\xb3 naftos ir gamtini\xc5\xb3 duj\xc5\xb3 telkini\xc5\xb3. Tod\xc4\x97l \xc5\xa1ioje \xc5\xa1alyje n\xc4\x97ra daug kitoms \xc5\xa1alims \xc4\xafprast\xc5\xb3 \xc5\xa1ilumini\xc5\xb3 elektrini\xc5\xb3, kurui naudojan\xc4\x8di\xc5\xb3 gamtines dujas, akmens anglis arba mazut\xc4\x85. \xc5\xa0alis garsi urano r\xc5\xabdos atsargomis, tod\xc4\x97l Pranc\xc5\xabzijoje i\xc5\xa1pl\xc4\x97tota atomin\xc4\x97 energetika. Gele\xc5\xbeies r\xc5\xabdos dabar \xc5\xa1alyje i\xc5\xa1gaunama 20 kart\xc5\xb3 ma\xc5\xbeiau negu prie\xc5\xa1 30 met\xc5\xb3. Pranc\xc5\xabzai pirmieji pasaulyje prad\xc4\x97jo kasti boksit\xc4\x85 \xe2\x80\x93 svarbiausi\xc4\x85 aliuminio r\xc5\xabd\xc4\x85. Boksit\xc5\xb3 pavadinimas kilo nuo BO gyvenviet\xc4\x97s, kurioje buvo aptiktas didelis \xc5\xa1ios r\xc5\xabdos telkinys.\n_START_SECTION_\nEnergetin\xc4\x97 politika\n_START_PARAGRAPH_\nNepaprastai daug, beveik 4,5 karto, did\xc4\x97s duj\xc5\xb3 sunaudojimas elektros energijos gamybai. Dar daugiau tur\xc4\x97t\xc5\xb3 b\xc5\xabti panaudojama v\xc4\x97jo energijos \xe2\x80\x93 net apie 8 kartus, nors absoliu\xc4\x8diai tai sudarys tik apie 0,9 proc. nuo viso pagaminamo elektros energijos kiekio Europos OECD \xc5\xa1alyse._NEWLINE_Did\xc5\xbeiausias Vakar\xc5\xb3 Europoje elektros energijos gamintojas ir eksportuotojas \xe2\x80\x93 Pranc\xc5\xabzijos valstybin\xc4\x97 EDF (Electricite de France) kompanija turi 15 proc. laisv\xc5\xb3 galingum\xc5\xb3 ir manoma, kad visoje ES j\xc5\xb3 yra dar daugiau._NEWLINE_Pranc\xc5\xabzijoje branduolin\xc4\x97 energija sudaro per 75 proc. bendro pagaminto elektros energijos kiekio (pana\xc5\xa1iai kaip ir Lietuvoje, kol veik\xc4\x97 abu atomin\xc4\x97s elektrin\xc4\x97s blokai). Valstybin\xc4\x97 EDF kompanija dabar veikia 31 \xc5\xa1alyje (i\xc5\xa1 j\xc5\xb3 9 Europoje) ir dar \xc5\xbeada pirkti dal\xc4\xaf Vokietijos EnBW (Energie Baden-W\xc3\xbcrttemberg) \xe2\x80\x93 \xc4\xaf\xc5\xbeengti ir \xc4\xaf did\xc5\xbeiausi\xc4\x85 Europos rink\xc4\x85. Pra\xc4\x97jusiais metais EDF s\xc4\x97kmingai per\xc4\x97m\xc4\x97 Anglijos London Electricity ir dal\xc4\xaf South Electricity kompanijos ir tokiu b\xc5\xabdu 4,5 mln. brit\xc5\xb3 apr\xc5\xabpina savo elektra. Viskas b\xc5\xabt\xc5\xb3 gra\xc5\xbeu, jei Pranc\xc5\xabzija pariteto pagrindais atidaryt\xc5\xb3 savo rink\xc4\x85. Nors Europos Komisija to reikalauja, ta\xc4\x8diau Pranc\xc5\xabzijoje tai vilkinama._NEWLINE_Atitinkamam \xc4\xafstatymo projektui \xc5\xa1iuo klausimu Pranc\xc5\xabzijos senate pateikta per 400 patais\xc5\xb3 ir jis tur\xc4\x97t\xc5\xb3 b\xc5\xabti svarstomas 2000 m. pavasar\xc4\xaf. Baiminamasi, kad \xc4\xafgyvendinus rinkos liberalizavim\xc4\x85 per ateinan\xc4\x8dius 6 metus EDF eksportas gali suma\xc5\xbe\xc4\x97ti 40 proc., taip pat \xc5\xa1i kompanija gali netekti 8 proc. vietini\xc5\xb3 did\xc5\xbei\xc5\xb3j\xc5\xb3 elektros energijos vartotoj\xc5\xb3. Tai, savaime suprantama, EDF ned\xc5\xbeiugina._NEWLINE_Teigiama, kad Pranc\xc5\xabzijos energetikos politikai daro \xc4\xaftak\xc4\x85 atomokratai. Tai galima paai\xc5\xa1kinti ir tuo, kad per pokario metus Pranc\xc5\xabzijoje branduolinei energetikai i\xc5\xa1leista beveik 1000 mlrd. frank\xc5\xb3. Ta\xc4\x8diau EDF dirba apie 114 t\xc5\xabkst. darbuotoj\xc5\xb3 ir dar apie 1996 m. buvo susitarta, kad vienas procentas nuo apyvartos pajam\xc5\xb3 skiriama profs\xc4\x85jung\xc5\xb3 valdom\xc5\xb3 \xc4\xafmoni\xc5\xb3 vidaus Socialiniam fondui, kur did\xc5\xbeiausi\xc4\x85 \xc4\xaftak\xc4\x85 turi kairiosios s\xc4\x85jungos. Esant EDF apyvartai 185 mlrd. frank\xc5\xb3 per metus, \xc5\xa1is procentas sudaro solid\xc5\xbei\xc4\x85 2 mlrd. frank\xc5\xb3 sum\xc4\x85. Tod\xc4\x97l nenuostabu, kad Pranc\xc5\xabzijoje yra daug prie\xc5\xa1taraujan\xc4\x8di\xc5\xb3 d\xc4\x97l privatizavimo ir rink\xc5\xb3 atidarymo ir nedaug kovojan\xc4\x8di\xc5\xb3 u\xc5\xbe branduolini\xc5\xb3 j\xc4\x97gaini\xc5\xb3 u\xc5\xbedarym\xc4\x85._NEWLINE_Pranc\xc5\xabzija neturi didelio vargo d\xc4\x97l elektros energijos pertekliaus, nes daug energijos eksportuojama. Daug jos tiekiama Liuksemburgo hidroakumuliacinei elektrinei. Be to, jau dabar tre\xc4\x8ddalis gyventoj\xc5\xb3 Pranc\xc5\xabzijos nam\xc5\xb3 \xc5\xabkyje naudoja elektrin\xc4\xaf \xc5\xa1ildym\xc4\x85 ir \xc5\xbeadama, kad v\xc4\x97liau naudos dar daugiau.'